BCPG ผนึก “เคพเพล-ทีมกรุ๊ป” ลุยโครงการ “เมืองจุฬาฯ อัจฉริยะ” คาด 20 ปีโกยรายได้ 7.5 พันล.
BCPG ผนึก “เคพเพล-ทีมกรุ๊ป” ลุยโครงการ “เมืองจุฬาฯ อัจฉริยะ” คาด 20 ปีโกยรายได้ 7.5 พันล.
23 ก.ค. 2563

นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG เปิดเผยว่า ในฐานะผู้นำธุรกิจโรงไฟฟ้าพลังงานสีเขียวในเอเชียแปซิฟิก การเติบโตของเรานอกจากจะโตจากการเข้าลงทุนโครงการโรงไฟฟ้าในภูมิภาคเอเชียแปซิฟิกแล้ว ยังมีแผนขยายธุรกิจสู่ นวัตกรรมด้าน Smart Energy อย่างต่อเนื่อง เพื่อตอบโจทย์การพัฒนาเมืองรูปแบบใหม่ที่มีแนวโน้มเพิ่มมากขึ้น ซึ่งเราได้เริ่มพัฒนาด้านนี้มาตั้งแต่ปี 2561 จากความสำเร็จของโครงการ Peer to Peer Trading โดยใช้เทคโนโลยีบล็อคเชน ในโครงการ T77 และโครงการมหาวิทยาลัยอัจฉริยะ (smart University) มหาวิทยาลัยเชียงใหม่ เป็นต้น
โดยการร่วมมือกับเคพเพล ดีเอชซีเอส ซึ่งเป็นบริษัทที่มีความเชี่ยวชาญด้านพัฒนาและบริหารจัดการระบบผลิตความเย็นจากส่วนกลาง ที่มีประสบการณ์ยาวนานกว่า 20 ปี จากประเทศสิงคโปร์ และ บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ผู้นำด้านบริการที่ปรึกษาแบบบูรณาการ ในการนำนวัตกรรม ระบบผลิตความเย็นจากส่วนกลางมาบริหารจัดการการทำความเย็น แทนการใช้ระบบทำความเย็นจากเครื่องปรับอากาศแบบเดิม ทำให้ประหยัดพลังงาน และลดต้นทุนค่าไฟฟ้า รวมถึงลดการปล่อยก๊าซคาร์บอนไดออกไซด์สู่ชั้นบรรยากาศ ลดผลกระทบต่อสิ่งแวดล้อมและสร้างคุณภาพชีวิตที่ดีให้แก่ชุมชนโดยรอบ เป็นการบริหารจัดการพลังงานตามแนวคิด Smart Energy ของโครงการ “เมืองจุฬาฯ อัจฉริยะ” (Chula Smart City
“การบริหารจัดการและดำเนินการวางระบบผลิตความเย็นจากส่วนกลาง ในเขตพื้นที่เขตพาณิชย์สวนหลวง-สามย่าน ภายใต้โครงการ “เมืองจุฬาฯ อัจฉริยะ” ครั้งนี้แสดงถึงความมุ่งมั่นและแผนการเติบโตที่ชัดเจนของบริษัทฯ ในการใช้เทคโนโลยีขั้นสูงและนวัตกรรมที่ล้ำสมัย เพื่อแก้ปัญหาและส่งเสริมการใช้พลังงานสีเขียวเพื่อความยั่งยืน” บัณฑิต กล่าว